Уважаеми родители, 

По необичаен начин завършихме учебната 2019/2020 година. Животът ни подложи на едно неочаквано изпитание, но и ни даде възможност да си припомним кои са наистина важните неща - да почитаме близките си, да се уважаваме и подкрепяме. Тези изконни човешки ценности трябва да останат в съзнанието ни.

Предстои начало на учебната  2020/2021 година, очаквано с трепет и вълнение! Затова днес, и в близките месеци, всички ние повече от обикновено трябва да сме, водени от убеждението, че здравето ни е от първостепенна важност и всички имаме отговорността един към друг да се пазим и да успеем да оцелеем пред това предизвикателство. А ние ще го постигнем с единство, като общност, за да потвърдим , че „Съединението прави силата“. Да, наистина заедно можем повече!

Поради въведените противоепидемични мерки, празнично откриване и родителски срещи НЯМА да се провеждат.

Предвид взаимната отговорност за опазване живота и здравето на децата, семействата и на работещите в детската градина Ви припомняме основните правила за посещение на детската градина, които е задължително да се спазват от всички :

1. Не се допускат родители в сградата на детската градина.

2. Носенето на маски и/или други лични предпазни средства от родителите, при приемането и изпращането на децата е задължително, както и спазването на дистанция от 2 метра между отделните семейства, докато изчакват приема.

 3. Приема и изпращането на децата ще се извършва по график, с цел избягване на контакти на децата от различните групи.

Сутрин прием:

Административен  вход:- ул. Светилник

Четвърта "а" ПГ - от 07,20 ч. до 8,00 ч.- Добрева / Прончева / Хитрова

Четвърта „б“ ПГ - от 7,00 ч. до 7,45 ч. – Вълчева / Ганчева / Христева

Ясла – 7,10 – 8,20ч.- Наташа/Катя/Бонка/Магдалена/Десислава
 
Централен  вход:- ул. Буревестник

Трета  ПГ - от 07:00 ч. до 8,00 ч.- Минкова / Терзиева/Костадинова

Втора група - от 7,10 ч. до 7,45 ч. –  Арунова /Стоянова

Първа група-от 7,15ч  до 8,15 ч. –Чейрекова  / Колева/ Мицева

4. При отсъствие на детето от детска градина родителите задължително уведомяват ръководството .

5. При отсъствие на детето повече от 10 календарни дни се представя медицинска бележка за липса на контакт със заразно болни или се попълва декларация за липса на контакт или симптоми на заразни заболявания на място в детската градина.

6. При наличие и на най-малки симптоми при децата като повишена телесна температура, кашлица, хрема, болки в гърлото, умора, мускулни болки, гадене , повръщане и др. веднага се уведомяват родителите по телефона от мед. сестрата и се изисква в най-кратък срок да се вземе детето от детската градина. При възобновяване на присъствието родителите задължително трябва предоставят бележка от личен лекар, че детето е здраво и няма контакт с ОЗЗ.

7. Забранява се внасянето на играчки, вода и други лични предмети, освен дрехи за преобличане и пижама за сън.

8. Обувките на децата се поставят в надписана с името на детето и групата торбичка, пантофите се донасят сутрин и се взимат у дома за дезинфекция и почистване.

9. Храненето на децата е съобразено със "Сборник с рецепти за здравословно хранене на децата от 3 до 7 годишна възраст".Менюто,може ежедневно да го проверявате в сайта на ДГ Боряна.

10. Детската градина участва в Национална програма за доставки на допълнителни плодове, зеленчуци и млечни продукти по схеми "Училищен плод" и "Училищно мляко" на Фонд Земеделие. 

11. Таксите се изчисляват на база присъствени дни и се заплащат от 1-во до 9-то число на следващия месец. На място в ДГ ,,Боряна ,, при ЗАС .
Таксите се заплащат и по банков път до 8-мо число с превод по БАНКОВАТА СМЕТКА НА ДГ „Боряна ”,, ГР. ПЛОВДИВ :

BG32IORT73753102602500
BIC: IORTBGSF
ИНВЕСТБАНК АД -ПЛОВДИВ
В ОСНОВАНИЕ СЕ ПОСОЧВА: 
1. ИМЕ И ФАМИЛИЯ НА ДЕТЕТО И ГРУПАТА;
2. МЕСЕЦ, ЗА КОЙТО СЕ ОТНАСЯ ПЛАЩАНЕТО.

12. До 16,30ч. всеки четвъртък е необходимо да подавате информация за следващата седмица чрез Гугъл формуляр, който ще получавате на личните си имейли.
Можете да се запознаете с важната за Вас информация относно посещаването на детската градина Правила на ДГ "Боряна", гр. Пловдив, във връзка с насоките на МОН и МЗ за работа на детските градини в условията на COVID.-19, публикувани на уебстраницата на детската градина : 

Пазете се и бъдете здрави!
Желая на всички една спокойна и успешна нова учебна година!

С уважение:
Станислава Бекярова
Директор
ДГ "Боряна", гр. Пловдив
Контакти: 0884202491
